কিন্তু তা সম্ভব হয়নি। কারণ, দেশের বাইরে যাওয়ার জন্য সালমান খানকে আদালতের অনুমতি নিতে হয়েছে। শেষ মুহূর্তে তিনি মালটায় যাওয়ার অনুমতি পেয়েছেন। ২০ বছর আগের কৃষ্ণসার হরিণ শিকার মামলায় গত ৫ এপ্রিল ভারতের রাজস্থান রাজ্যের যোধপুরের একটি আদালত তাঁকে পাঁচ বছরের কারাদণ্ড দিয়েছেন। পাশাপাশি তাঁকে ১০ হাজার রুপি জরিমানা করা হয়। তাঁকে বন্য প্রাণী সংরক্ষণ আইনের ৫১ ধারায় দোষী সাব্যস্ত করা হয়েছে। রায় ঘোষণার পর সেদিন দুপুরেই সালমান খানকে হাতকড়া পরিয়ে যোধপুর কেন্দ্রীয় কারাগারে নিয়ে যাওয়া হয়। এরপর ১১ এপ্রিল জামিনে মুক্তি পান সালমান খান।